CELEX: 62019CN0518
Language: el
Date: 2019-07-08 00:00:00
Title: Υπόθεση C-518/19 P: Αναίρεση που άσκησαν στις 8 Ιουλίου 2019 οι Jakov Ardalic κ.λπ. κατά της αποφάσεως που εξέδωσε το Γενικό Δικαστήριο (όγδοο τμήμα) στις 30 Απριλίου 2019 στις συνεκδικασθείσες υποθέσεις T-523/16 και T-542/16, Ardalic κ.λπ. κατά Συμβουλίου

21.10.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 357/15
            
         
      Αναίρεση που άσκησαν στις 8 Ιουλίου 2019 οι Jakov Ardalic κ.λπ. κατά της αποφάσεως που εξέδωσε το Γενικό Δικαστήριο (όγδοο τμήμα) στις 30 Απριλίου 2019 στις συνεκδικασθείσες υποθέσεις T-523/16 και T-542/16, Ardalic κ.λπ. κατά Συμβουλίου
      (Υπόθεση C-518/19 P)
      (2019/C 357/21)
      Γλώσσα διαδικασίας: η γαλλική
      
         Διάδικοι
      
      
         Αναιρεσείοντες: Jakov Ardalic, Liliana Bicanova, Monica Brunetto, Claudia Istoc, Sylvie Jamet, Despina Kanellou, Christian Stouraitis, Abdelhamid Azbair, Abdel Bouzanih, Bob Kitenge Ya Musenga, El Miloud Sadiki, Cam Tran Thi (εκπρόσωποι: S. Orlandi, T. Martin, δικηγόροι)
      
         Λοιποί διάδικοι στην αναιρετική διαδικασία: Συμβούλιο της Ευρωπαϊκής Ένωσης, Ευρωπαϊκό Κοινοβούλιο
      
         Αιτήματα
      
      Οι αναιρεσείοντες ζητούν από το Δικαστήριο:
      
                  —
               
               
                  να αναιρέσει την αναιρεσιβαλλόμενη απόφαση·
               
            
                  —
               
               
                  να ακυρώσει την απόφαση περί μη χορήγησης στους αναιρεσείοντες οδοιπορικής άδειας ή επιστροφής των ετήσιων εξόδων ταξιδίου από το έτος 2014·
               
            
                  —
               
               
                  να καταδικάσει το Συμβούλιο στα δικαστικά έξοδα.
               
            
         Λόγοι αναιρέσεως και κύρια επιχειρήματα
      
      Οι αναιρεσείοντες προβάλλουν ότι στην αναιρεσιβαλλόμενη απόφαση εμφιλοχώρησε πολλαπλή νομική πλάνη.
      Πρώτον, το Γενικό Δικαστήριο υπέπεσε σε πλάνη περί το δίκαιο στις σκέψεις 65 και 73 της αναιρεσιβαλλόμενης απόφασης περιορίζοντας την έκταση του δικαστικού ελέγχου τον οποίο καλείται να ασκεί όταν πρόκειται για «πρόδηλες» περιπτώσεις.
      Δεύτερον, το Γενικό Δικαστήριο υπέπεσε σε πλάνη περί το δίκαιο στις σκέψεις 68 έως 71 της αναιρεσιβαλλόμενης απόφασης κρίνοντας ότι οι αναιρεσείοντες δεν τελούσαν σε συγκρίσιμη κατάσταση με εκείνη των υπαλλήλων που διατήρησαν το ευεργέτημα της οδοιπορικής άδειας και της επιστροφής των ετήσιων εξόδων ταξιδίου τους.
      Τρίτον, το Γενικό Δικαστήριο υπέπεσε σε πλάνη περί το δίκαιο κρίνοντας στις σκέψεις 67 και 78 έως 84 της αναιρεσιβαλλόμενης απόφασης ότι η επίδικη ρύθμιση δεν παραβιάζει την αρχή της αναλογικότητας.